Ancylostomiasis  	
Ancylostomatosis, horogféreg-betegség, BNO10: B76.0	
1. Kórokozó:	Ancylostoma duodenale, Necator americanus	
2. Teendők a beteggel	
2.1. Jelentés:	Bejelentésre kötelezett a valószínűsíthető és a megerősített eset. Egy megbetegedést csak egyszer kell jelenteni.	
	2.1.1. Esetek osztályozása	
	Gyanús eset	---	
	Valószínűsíthető eset	Teljesülnek a klinikai és az epidemiológiai feltételek.	
	Megerősített eset	Teljesülnek a klinikai és a laboratóriumi feltételek.	
	2.1.2. Feltételek	
	Klinikai kritérium	Legalább kettő a következők közül: viszkető bőrjelenségek, gyomor- és bélpanaszok, anémia.	
	Epidemiológiai kritérium	Endémiás területen történt tartózkodás a lappangási időben.	
	Laboratóriumi kritérium	Peték vagy lárvák a vizsgálati mintában.	
2.2. Elkülönítés:	Nem szükséges	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. A kórokozó kimutatása esetén a mintát megerősítő vizsgálatra járványügyi feladatok ellátására kijelölt laboratóriumba kell küldeni. A kísérő iraton meg kell jelölni a fertőződés feltételezett helyét (ország).	
	2.3.3.Felszabadító vizsgálat:	Nem szükséges.	
2.4. Fertőtlenítés:	Nem szükséges.	
3. Teendők a beteg környezetében	
3.1. A beteggel kontaktusba kerültek felkutatása:	A beteggel közös külföldi utazáson részt vettek felkutatása.	
3.2. Járványügyi érdekből végzett mikrobiológiai szűrővizsgálat:	A külföldi utazáson részt vettek szűrővizsgálatára minta küldendő a járványügyi feladatok ellátására kijelölt laboratóriumba.	
3.3. Járványügyi megfigyelés:	Nem szükséges.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Kötelező.	
3.6. A terjesztő közeg felderítése:	Kötelező.